Държавен вестник, бр. 101, 2004 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  101
Г л а в а  т р е т а
ОСИГУРЯВАНЕ И УПРАВЛЕНИЕ НА КА-
ЧЕСТВОТО ПРИ ПРИДОБИВАНЕ НА ОТ-
БРАНИТЕЛНИ ПРОДУКТИ ЗА МО И БА
Раздел I
Осигуряване и управление на качеството при
разработване на нови отбранителни продукти
Чл. 20. Заявителят изготвя изходно задание за
отбранителния продукт, което се приема от ЕТИС.
Чл. 21. Институтът за перспективни изслед-
вания за отбраната разработва ТТЗ. При невъз-
можност разработването на ТТЗ се възлага на
външна организация.
Чл. 22. (1) С цел осигуряване на пълнотата
на информацията в проекта на ТТЗ той задъл-
жително се съгласува със:
1. дирекция “Политика по въоръженията и
техниката”;
2. заявителя;
3. дирекция “Национално кодификационно
бюро” относно актуалността и пълнотата на
цитираните стандартизационни документи, за-
ложените изисквания за безотказност и ремонт-
но-пригодност.
(2) В зависимост от спецификата на отбра-
нителния продукт ДПВТ определя необходи-
мостта от съгласуване и с други структури от
МО и ГЩ.
(3) Проектът на разработеното и съгласува-
но ТТЗ се предлага за приемане от съответния
ЕТИС или съвет по отбранителна аквизиция
преди утвърждаване.
Чл. 23. (1) На основание на включения за
разработване отбранителен продукт в Единния
материален план за материално-техническо
осигуряване ДПВТ предоставя на заявителя ут-
върденото ТТЗ.
(2) Дирекция “Управление на доставките”
предоставя за съгласуване в областта на стан-
дартизацията, кодификацията и качеството в
ДНКБ документацията за участие в обществе-
на поръчка.
(3) Дирекция “Национално кодификацион-
но бюро” извършва оценка на риска, свързан с
изискванията към отбранителния продукт. На
основание на резултатите ДНКБ определя ми-
нималните изисквания, на които трябва да от-
говаря потенциалният изпълнител, с цел включ-
ването им в документацията за участие в об-
ществена поръчка.
(4) В проекта на договора се включва клау-
за, че всички права върху разработката стават
собственост на възложителя.
Чл. 24.  Дирекция “Управление на доставки-
те” провежда процедура съгласно изисквания-
та на ЗОП и подзаконовата нормативна уредба
за избор на изпълнител с участието на предста-
вители от ДУД, ДПНД, ДПВТ, ДНКБ, предс-
тавител на заявителя и при необходимост от
други заинтересовани структури на МО и БА.
Необходимостта се определя от ДУД.
Чл. 25. (1) След като комисията извърши
избора, ДНКБ оценява риска по отношение на
избрания изпълнител за разработване на от-
бранителния продукт и на тази основа опреде-
ля необходимостта от назначаване на предста-
вител по гарантиране на качеството (ПГК).
(2) След назначаване на ПГК ДНКБ съвмест-
но с него определя вида и обема на контрола,
който ще се осъществява при изпълнителя.
Чл. 26. Етапите на разработване и внедрява-
не на отбранителния продукт се извършват и
отчитат съгласно изискванията на договора,
сключен с избрания изпълнител.
Чл. 27. В зависимост от вида на разработ-
вания продукт ДПВТ определя необходимост-
та от създаване на програмен екип за ръко-
водство на проекта. Ръководителят на екипа
и неговият състав се определят в заповед на
министъра на отбраната или заместник-ми-
нистъра на отбраната с делегирани права в
тази област.
Чл. 28. (1) По предложение на члена в екипа
с делегирани отговорности в областта на осигу-
ряването на качеството се разработва “План за
осигуряване на качеството на проект”.
(2) Планът по ал. 1 може да бъде един общ
или един основен с планове на второ ниво, ко-
ито да обхващат контрола на качеството на
дейностите, изпълнявани за реализация на це-
лия проект.
(3) Планът за осигуряване на качеството на
проект се разработва на основание на разрабо-
тените от изпълнителя:
1. план за реализация на проект;
2. програма за осигуряване на надеждността;
3. план за осигуряване на качеството на про-
ект—съгласно изискванията на AQAP 2105 или
ISO 10005;
4. план за управление на конфигурацията;
5. план за управление на риска;
6. други документи.
Чл. 29. (1) Дирекция “Управление на дос-
тавките” включва в договорите за разработва-
не като задължение на изпълнителя разработ-
ването на документите по чл. 28, ал. 3.
(2) Документите по чл. 28, ал. 3 се съгласу-
ват с ръководителя на програмния екип, а в
случаите, когато не е назначен такъв—от длъж-
ностно лице, определено от ДПВТ.
Чл. 30. (1) Всеки етап от разработката за-
вършва с проверка на качеството на планира-
ното за изпълнение за етапа. Проверката се
извършва от комисия, включваща представи-
тели на програмния екип и представители на
изпълнителя.
(2) Работата на комисията се осъществява
по програма, включваща проверка на качест-
вото на резултатите от изпълнението на всички
дейности, включени в “План за реализация на
проект” за конкретния етап.
(3) Резултатите от работата на комисията се
документират в протокол.